Rikunarita-ORG/Wikinium huggingface dataset:
# Yhdysvaltain varapresidentti

| Yhdysvaltain varapresidentti |
| --- |
|
Vice President of the United States |
| Varapresidentin sinetti |
|  |
| **Nykyinen J. D. Vance** 20. tammikuuta 2025 lähtien |
| Virka-asunto |
Number One Observatory Circle |
| Kauden pituus |
4 vuotta |
| Perustettu |
4. maaliskuuta 1789 |
| Ensimmäinen |
John Adams |
| Palkka |
235 100 $ vuodessa (2024) |
| Kotisivut |
Vice President |

Varapresidentin käyttämä lippu
**Yhdysvaltain varapresidentti** (engl. *Vice President of the United States*) on toiseksi korkein virka Yhdysvaltain liittovaltiotason hallinnossa (korkein on Yhdysvaltain presidentti). Varapresidentistä tulee presidentti toimessa olleen presidentin kuollessa, erotessa tai joutuessa erotetuksi. Yhteensä yhdeksän varapresidenttiä on noussut presidentiksi. Kahdeksan on noussut toimeen presidentin kuoltua ja yksi eroamisen vuoksi.

Varamiehen roolin lisäksi varapresidentin ainoat perustuslailliset velvollisuudet ovat toimia senaatin puheenjohtajana (engl. *President of the Senate*) Yhdysvaltain kongressissa sekä johtaa presidentinvaalien valitsijamiesäänten laskentaa varten kokoontuvaa senaatin ja edustajainhuoneen yhteisistuntoa.

## Pätevyys toimeen

Varapresidentin tulee täyttää samat Yhdysvaltain perustuslain vaatimat ehdot kuin presidentinkin. Henkilön tulee olla syntyperäinen Yhdysvaltain kansalainen, ainakin 35-vuotias ja olla asunut Yhdysvalloissa vähintään 14 vuotta.

Vastavalittu varapresidentti astuu toimeensa juuri ennen vastavalittua presidenttiä. Toisin kuin presidentin vala, varapresidentin valaa ei ole tarkoin määritelty perustuslaissa. Valasta on käytetty useita versioita vuoden 1789 jälkeen ja nykyisin käytössä olevaa valaa käytetään myös edustajainhuoneeseen valittujen henkilöiden sekä senaattorien astuessa toimeensa kuin myös valtionhallinnon virkamiesten virkaanastujaisissa:

> "I do solemnly swear (or affirm) that I will support and defend the Constitution of the United States against all enemies, foreign and domestic; that I will bear true faith and allegiance to the same; that I take this obligation freely, without any mental reservation or purpose of evasion; and that I will well and faithfully discharge the duties of the office on which I am about to enter: So help me God."
>
>

## Etuudet

Vuonna 2024 varapresidentin vuosipalkka oli 235 100 dollaria. Hänen virka-asuntonaan toimii Number One Observatory Circle.

Presidentin tavoin myös varapresidentti ja tämän perhe on Yhdysvaltain salaisen palveluksen suojeluksessa.

## Elossa olevat entiset varapresidentit

* Dan Quayle
(George H. W. Bush)
 (1989–1993)
* Al Gore
(Bill Clinton)
 (1993–2001)
* Joe Biden
(Barack Obama)
 (2009–2017)
* Mike Pence
(Donald Trump)
 (2017–2021)
* Kamala Harris
(Joe Biden)
 (2021–2025)

## Katso myös

* Luettelo Yhdysvaltain varapresidenteistä

## Lähteet

## Aiheesta muualla

* Kuvia tai muita tiedostoja aiheesta Yhdysvaltain varapresidentti Wikimedia Commonsissa
# Robert Caro

Robert Caro
**Robert Allan Caro** (s. 30. lokakuuta 1935 New York) on yhdysvaltalainen elämäkertakirjailija.*lähde?*

Caro on varsinaiselta koulutukseltaan toimittaja. Päästyään Horace Man Schoolista vuonna 1953 hän lähti Princetonin yliopistoon, josta hän valmistui vuonna 1957. Hän opiskeli stipendillä Columbiassa ja Harvardissa.*lähde?*

Caro on kirjoittanut Robert Mosesin elämää käsittelevän teoksen *The Power Broker* (1974) ja Lyndon B. Johnsonin elämää käsittelevän kirjasarjan (1982–), josta on tulossa viisiosainen. Hänet on palkittu kahdella Pulitzer-palkinnolla vuosina 1975 ja 2003 sekä lisäksi National Book Awardilla*lähde?*.

## Lähteet
# Ashley Moody

| Ashley Moody |
| --- |
|  Virallinen muotokuva vuodelta 2025. |
| Yhdysvaltain senaattori Floridasta |
|
21. tammikuuta 2025 – Yhdessä Rick Scottin kanssa
 |
| Edeltäjä | Marco Rubio |
| Floridan oikeusministeri |
|
8. tammikuuta 2019 – 21. tammikuuta 2025
 |
| Edeltäjä | Pam Bondi |
| Seuraaja | James Uthmeier |
| Henkilötiedot |
| **Syntynyt** | 28. maaliskuuta 1975 Plant City, Florida, Yhdysvallat |
| Ammatti | poliitikko |
| Puoliso | Justin Duralia |
| Lapset | 2 |
| Tiedot |
| Puolue | republikaanit |
|  Nimikirjoitus |
| Aiheesta muualla |
| www.moody.senate.gov |
| [ Muokkaa Wikidatassa ]  |
| Infobox OK |

**Ashley BrookeMoody** (s. 28. maaliskuuta 1975 Plant City, Florida, Yhdysvallat) on yhdysvaltalainen poliitikko, joka on toiminut Yhdysvaltain senaattorina Floridasta tammikuusta 2025 lähtien. Moody tuli senaattoriksi Marco Rubion tilalle tämän siirryttyä ulkoministeriksi.

Ennen senaattoriksi tulemista Moody toimi Floridan oikeusministerinä vuosina 2019–2025. Hän on republikaanisen puolueen jäsen.

## Lähteet

## Aiheesta muualla

* Kuvia tai muita tiedostoja aiheesta Ashley Moody Wikimedia Commonsissa
# Jacky Rosen

| Jacky Rosen |
| --- |
|  |
| Yhdysvaltain senaattori Nevadasta |
|
3. tammikuuta 2019– Yhdessä Catherine Cortez Maston kanssa
 |
| Edeltäjä | Dean Heller |
| Yhdysvaltain edustajainhuoneen jäsen Nevadan 3. vaalipiiristä |
|
3. tammikuuta 2017 - 3. tammikuuta 2019
 |
| Edeltäjä | Joe Heck |
| Seuraaja | Susie Lee |
| Henkilötiedot |
| **Syntynyt** | 2. elokuuta 1957 Chicago, Illinois, Yhdysvallat |
| Puoliso | Lloyd Dean Neher (eronneet) Larry Rosen (vih. 1993) |
| Lapset | 1 |
| Tiedot |
| Puolue | demokraatit |
| Uskonto | reformijuutalaisuus |
|  Nimikirjoitus |
| Aiheesta muualla |
| www.rosen.senate.gov |
| [ Muokkaa Wikidatassa ]  |
| Infobox OK |

**Jacklyn Sheryl Rosen** (o.s. **Spektor**, s. 2. elokuuta 1957 Chicago, Illinois, Yhdysvallat) on yhdysvaltalainen
demokraattisen puolueen poliitikko, joka on toiminut Nevadan nuorempana senaattorina 3. tammikuuta 2019 lähtien. Hän edusti Nevadan 3. vaalipiiriä Yhdysvaltain edustajainhuoneessa vuosina 2017–2019. Vuoden 2018 senaatinvaaleissa Rosen voitti republikaanipuolueen Dean Hellerin.

## Elämäkerta

Rosen syntyi Chicagossa. Hänen äitinsä oli syntyperältään irlantilainen, saksalainen ja itävaltalainen. Hänen isänsä oli venäjänjuutalaisesta perheestä. Rosen valmistui Minnesotan yliopistolta vuonna 1979. Pian tämän jälkeen hän muutti Las Vegasiin, jossa hän työskenteli Caesars Palace -kasinolla. Rosen perusti konsulttiyrityksen 1980-luvulla. Myöhemmin hän toimi tietokoneohjelmoijana. Rosen asettui ehdolle vuoden 2016 vaaleissa senaatin enemmistöjohtajan Harry Reidin kehotuksesta.

## Yksityiselämä

Rosen on nykyään naimisissa radiologi Larry Rosenin kanssa. Pariskunnalla on yksi tytär. Rosen asuu Hendersonin kaupungissa, Nevadassa.

## Lähteet

## Aiheesta muualla

* Kuvia tai muita tiedostoja aiheesta Jacky Rosen Wikimedia Commonsissa

* Rosenin viralliset kotisivut
# Maria Cantwell

Maria Cantwell**Maria E. Cantwell** (s. 13. lokakuuta 1958 Indianapolis, Indiana) on yhdysvaltalainen demokraattipoliitikko. Hän on edustanut Washingtonin osavaltiota Yhdysvaltain senaatissa 3. tammikuuta 2001 alkaen. Vuosina 1993–1995 hän oli Yhdysvaltain edustajainhuoneen jäsen.

Cantwell on valmistunut Ohiosta Miamin yliopistosta 1980 ja täydentänyt sen jälkeen opintojaan Luxemburgissa *Miami University European Centerissä*. Hän työskenteli tämän jälkeen PR-konsulttina. Vuosina 1987–1993 hän oli Washingtonin osavaltioparlamentin jäsen. Vuonna 1993 hän tuli ensimmäisen kerran valituksi Yhdysvaltain edustajainhuoneeseen. Vuoden 1995 vaaleissa hän menetti paikkansa, mutta sai vuoden 2000 vaaleissa Washingtonin osavaltiosta paikan Yhdysvaltain senaatissa. Tämän paikan hän on pystynyt uusimaan vuosina 2006 ja 2012.

## Lähteet
# Pennsylvanian yleiskokous

| Pennsylvanian yleiskokous |
| --- |
|  |
| Tyyppi |
| Tyyppi |
kaksikamarinen |
| Johto |
| Senaatin puheenjohtaja |
John Fetterman |
| Edustajainhuoneen puhemies |
Mike Turzai |
| Kokoonpano |
| Edustajia | **253** 50 senaattoria 203 edustajainhuoneen jäsentä  |
| Puolueet | * Republikaanit (136)
* Demokraatit (113)
* Sitoutumattomat (1)
* Avoimet (3)
 |
| Kokouspaikka |
| Pennsylvania State Capitol |

**Pennsylvanian yleiskokous** (engl. *Pennsylvania General Assembly*) on Pennsylvanian osavaltion kaksikamarinen lainsäädäntöelin. Se muodostuu edustajainhuoneesta ja senaatista. Edustajainhuoneessa on kaikkiaan 203 edustajaa ja senaatissa 53 senaattoria. Lainsäädäntöelin on yksi kymmenestä Yhdysvaltain osavaltionparlamenteista, joka kokoontuu ympärivuotisesti.

Lainsäädäntöelimen kokoontumispaikka on Pennsylvania State Capitolissa, joka sijaitsee pääkaupunki Harrisburgissa. Yhdysvaltain republikaanisella puolueella on enemmistö yleiskokouksen molemmissa kamareissa.

## Lähteet

## Aiheesta muualla

* Yleiskokouksen viralliset kotisivut
# Argentiinan senaatti

| Argentiinan senaatti Honorable Cámara de Senadores de la Nación Argentina |
| --- |
|  |
| Tyyppi |
| Tyyppi |
ylähuone |
| Johto |
| Puheenjohtaja |
Victoria Villarruel |
| Kokoonpano |
| Edustajia |
72 |
|  |
| Vaalit |
| Viimeisimmät vaalit |
19. lokakuuta 2025 |
| Seuraavat vaalit |
2027 |
| Kokouspaikka |
|  |
|
Buenos Aires |
| Kotisivut |
|
 |

**Argentiinan senaatti**, virallisesti **Argentiinan kansakunnan kunnianarvoisa senaatti** (esp. *Honorable Cámara de Senadores de la Nación Argentina*) on Argentiinan kaksikamarisen kansalliskongressin ylähuone. Se koostuu 72 edustajasta, joita valitaan kolme kustakin 23 osavaltiosta sekä Buenos Airesin autonomisesta kaupungista. Senaattorien toimikausi on kuusi vuotta ja kolmasosa paikoista on jaossa kahden vuoden välein pidettävissä vaaleissa.

## Vaalijärjestelmä

Senaatin jäsenet valitaan listavaalilla niin, että vaalipiirin suurin puolue saa kaksi paikkaa ja toiseksi suurin yhden paikan. Puolueiden ehdokaslistoilla käytetään niin kutsuttua seeprasääntöä, eli joka toisen ehdokkaan tulee olla mies ja joka toisen nainen. Äänioikeusikäraja on 16 vuotta ja ehdolleasettumisikäraja 30 vuotta. Äänestyspakko koskee 18–70-vuotiaita.

## Työskentely

Senaatti kokoontuu säännöllisesti maaliskuusta marraskuuhun. Pysyviä valiokuntia on 26.

Senaatti säätää lakeja yhdessä kansalliskongressin alahuoneen eli edustajainhuoneen kanssa. Molempien on hyväksyttävä lakiehdotukset ennen kuin ne tulevat voimaan. Kansalliskongressin hyväksymä laki tulee presidentin vahvistettavaksi. Mikäli hän kieltäytyy, se palaa kansalliskongressiin, joka voi saattaa lain voimaan ilman presidentin vahvistusta.

Kansalliskongressilla on rajoittamaton valta päättää maan budjetista.

## Lähteet

## Aiheesta muualla

* Kuvia tai muita tiedostoja aiheesta Argentiinan senaatti Wikimedia Commonsissa
# Venäjän liittoneuvosto

| Liittoneuvosto *Сове́т Федера́ции* |
| --- |
|  |
| Tyyppi |
| Tyyppi |
Venäjän liittokokouksen ylähuone |
| Johto |
| Puheenjohtaja |
Valentina Matvijenko (Yhtenäinen Venäjä) 21. syyskuuta 2011 alkaen |
| Kokoonpano |
| Edustajia |
178 |
|  |
| Puolueet | **Poliittiset puolueet** (148)
* Yhtenäinen Venäjä (136)
* Kommunistinen puolue (4)
* Liberaalidemokraattinen puolue (3)
* Oikeudenmukainen Venäjä (3)
* Donetskin tasavalta -liike (2)

**Muut (30) Sitoutumattomat (27)
* Vapaa (3)
 |
| Vaalit |
| Viimeisimmät vaalit |
12. joulukuuta 1993 (*tämän jälkeen liittoneuvoston jäsenet on nimitetty virkaan*) |
| Kokouspaikka |
| Liittoneuvoston rakennus: Bolšaja Dmitrovka 26, Moskova |
| Kotisivut |
|
 |

**Venäjän liittoneuvosto** (ven. Сове́т Федера́ции, *Sovet federatsii* – lyh. *Sovfed*) on Venäjän liittokokouksen eli parlamentin ylähuone. Liittoneuvostossa on 178 jäsentä ja se koostuu maan jokaisen 89 federaatiosubjektin lähettämästä 2 senaattorista. Liittokokouksen alahuoneena toimii taas valtioduuma, johon kuuluu 450 jäsentä. Venäjän liittoneuvostosta säädetään Venäjän perustuslaissa.

Parlamentin ylähuoneena liittoneuvostolla on joitain sille kuuluvia yksinoikeuksia:

* Venäjän federaatiosubjektien välisten rajamuutosten hyväksyminen;
* Presidentin asetuksen hyväksyminen sotatilan käyttöönotosta;
* Presidentin asetuksen hyväksyminen hätätilan käyttöönotosta;
* Oikeus päättää Venäjän asevoimien käyttämisestä Venäjän federaation alueen ulkopuolella;
* Venäjän presidentinvaalien julistaminen;
* Venäjän presidentin virkarikossyytteen hyväksyminen;
* Oikeus hyväksyä Venäjän presidentin tuomarinimitykset Venäjän perustuslakituomioistuimeen, Venäjän korkeimpaan oikeuteen ja Venäjän korkeimpaan välitystuomioistuimeen;
* Oikeus hyväksyä Venäjän presidentin valtakunnansyyttäjän nimitys;
* Oikeus nimittää kirjanpitolautakunnan varapuheenjohtaja ja puolet sen tilintarkastajista.

## Huomautukset

## Lähteet
# Omanin valtioneuvosto

| Omanin valtioneuvosto مجلس الدولة العماني |
| --- |
|  |
| Tyyppi |
| Tyyppi |
ylähuone |
| Kokoonpano |
| Edustajia |
86 |
|  |
| Puolueet | * Sitoutumattomat (86)
 |
| Vaalit |
| Valintatapa |
nimitykset |
| Kokouspaikka |
|
Masqat |

**Omanin valtioneuvosto** (arab. مجلس الدولة العماني‎, *Majlis ad-dawla al-‘umānī*) on Omanin kaksikamarisen parlamentin ylähuone. Siinä on 86 jäsentä, jotka nimittää maan yksinvaltainen sulttaani.

Neuvoston jäsenten on oltava vähintään 40-vuotiaita. Kaikki kokouksen edustajat ovat sitoutumattomia, sillä poliittiset puolueet ovat maassa kiellettyjä.

## Lähteet
# Slovenian kansallisneuvosto

| Slovenian kansallisneuvosto Državni zbor Republike Slovenije |
| --- |
|  |
| Johto |
| Presidentti |
Marko Lotrič |
| Kokoonpano |
| Edustajia |
40 |
| Puolueet | * paikalliset edut (22)
* ei-kaupallinen toiminta (6)
* työnantajat (4)
* työntekijät (4)
* maanviljelijät, käsityöläiset, ammatinharjoittajat ja itsenäiset ammatinharjoittajat (4)
 |
| Kotisivut |
|
Kansallisneuvoston kotisivut |

**Slovenian kansallisneuvosto** (sloveeniksi *Državni svet Republike Slovenije*) on Slovenian parlamentin ylähuoneena toimiva elin. Sen muodostavat 40 edustajaa, jotka edustavat eri sidosryhmiä.

Slovenian perustuslain mukaan kansalliskokous edustaa kansaa, ja sidosryhmiä edustaa kansallisneuvosto. Kansalliskokous toimii alahuoneena ja kansallisneuvosto ylähuoneena. Kansalliskokous on pääasiallinen lainsäätäjä, ja kansallisneuvostolla on lykkäävä veto-oikeus, jonka kansalliskokous voi kumota yksinkertaisella enemmistöllä kaikista edustajista.

## Lähteet

## Aiheesta muualla

* Kuvia tai muita tiedostoja aiheesta Slovenian kansallisneuvosto Wikimedia Commonsissa
# Oklahoman osavaltionyliopisto

| Oklahoman osavaltionyliopisto |
| --- |
| Oklahoma State University |
|  |
| Perustettu | 1890 |
| Tyyppi | Julkinen |
| Sijainti | Stillwater, Oklahoma Yhdysvallat |
| Kotisivu |
| Infobox OK |

**Oklahoman osavaltionyliopisto** (engl. *Oklahoma State University*, lyh. **OSU**) on Yhdysvaltain Oklahomassa sijaitseva julkinen yliopisto. Yliopisto on perustettu vuonna 1890, ja se sijaitsee Stillwaterin kaupungissa.

## Lähteet

## Aiheesta muualla

* Yliopiston verkkosivusto (englanniksi)
# Obstetriikka

Kaksi kätilöä avustaa synnyttävää naista synnytystuolissa, Eucharius Rösslinin kuvitus vuodelta 1513
**Obstetriikka** eli **synnytysoppi** on lääketieteen osa-alue, joka käsittää raskauteen, synnytykseen ja lapsivuoteuteen kuuluvaa lääketiedettä.

## Lähteet
# Council on American-Islamic Relations

**Council on American-Islamic Relations** (lyh. **CAIR**, suom. *Amerikkalais-islamilaisten suhteiden neuvosto*) on Yhdysvaltain suurin islamilainen ihmis- ja kansalaisoikeusjärjestö. Sen päämaja sijaitsee Capitol Hillillä Washington D.C:ssä, ja sillä on paikallisosastoja koko maassa.

Järjestö perustettiin kesäkuussa 1994. Sen perustaminen oli osittain vastaus Arnold Schwarzeneggerin tähdittämälle elokuvalle Tosi valheita, jonka yhdysvaltalaiset muslimiryhmät katsoivat lietsovan arabi- ja muslimivastaisia stereotypioita. Vuonna 1995 CAIR otti hoitaakseen ensimmäisen syrjintätapauksensa, jossa muslimityöntekijältä oli evätty oikeus käyttää hijabia.

CAIR:n toiminta-ajatuksena on "parantaa islamin ymmärrystä, edistää keskustelua, turvata kansalaisvapaudet, voimaannuttaa yhdysvaltalaiset muslimit ja rakentaa liittoja​​, jotka edistävät oikeudenmukaisuutta ja keskinäistä ymmärrystä". Se puuttuu usein yhdysvaltalaisiin muslimeihin kohdistuvaan syrjintään ja etniseen profilointiin. CAIR tekee myös tutkimusta Yhdysvaltain muslimiyhteisöstä ja julkaisee vuosittaisia raportteja yhteisön väestötilastoista ja yleisestä mielipiteestä sekä muslimeihin kohdistuneista viharikoksista.

CAIR on saanut osakseen kritiikkiä useiden virkamiesten ja järjestöjen taholta. Sitä on syytetty muun muassa islamistisen agendan ajamisesta, ja sillä on väitetty olevan kytköksiä Muslimiveljeskuntaan ja Hamasiin. Marraskuussa 2014 CAIR lisättiin Arabiemiraattien terrorismiyhteyksistä epäiltyjen listalle. CAIR on kiistänyt syytökset ja kutsuu niitä islamofobiseksi lokakampanjaksi.

Joulukuussa 2023 Bidenin hallinto katkaisi yhteydet CAIRiin sen jälkeen, kun sen pääjohtaja Nihad Awad oli sanonut olevansa "iloinen" nähdessään palestiinalaisten murtautuvan ulos Gazasta 7. lokakuuta, ja että palestiinalaisilla "on oikeus itsepuolustukseen", mutta Israelilla "miehitysvaltana" ei ole.

## Katso myös

* Islam Yhdysvalloissa

## Lähteet

## Aiheesta muualla

* CAIR:n kotisivut (englanniksi)
# Oklahoman territorio

| Oklahoman territorio Territory of Oklahoma |
| --- |
| 1890–1907 |
|  |
| Valtiomuoto | Yhdysvaltain territorio |
| osa  | Yhdysvallat |
| Pääkaupunki | Guthrie |
| Historia |  |
| – Perustettu | 2. toukokuuta 1890 |
| – Oklahoman territoriosta ja intiaaniterritoriosta luodaan Oklahoman osavaltio | 16. marraskuuta 1907 |
| Edeltäjä | Intiaaniterritorio ”pannun kahva” |
| Seuraaja |  Oklahoma |
| Infobox OK |

**Oklahoman territorio** (engl. *Territory of Oklahoma*) oli Yhdysvaltain territorio, joka perustettiin 2. toukokuuta 1890 intiaaniterritorion läntisestä osasta ja ns. ”pannun kahvaksi” (engl. *Oklahoma panhandle*) kutsutusta maakaistaleesta. Oklahoman territorio lakkautettiin, kun sen ja intiaaniterritorion alueesta muodostettiin Oklahoman osavaltio 16. marraskuuta 1907.

## Lähteet

## Aiheesta muualla

* Kuvia tai muita tiedostoja aiheesta Oklahoman territorio Wikimedia Commonsissa
# Futgolf

Futgolfia
**Futgolf** tai **futisgolf** on golfin tapainen pallopeli, jota pelataan jalkapallolla. Pelin nimi on yhdistelmä sanoista *futis* ja *golf*. Pelin ideana on saada normaalikokoinen eli viitoskoon jalkapallo noin 70 senttimetrin levyiseen reikään.

Futgolfia pelataan yleensä yhdeksän tai 18 reiän mittaisella futgolfiin varta vasten suunnatulla kentällä. Tarkoituksena on saada pallo reikään mahdollisimman vähillä potkuilla, kuten golfissakin. Ensimmäinen nykyisten sääntojen mukainen futgolfkilpailu käytiin vuonna 2009 Alankomaissa. Yhdysvalloilla on myös oma futgolfliiga, American FootGolf League. Futgolfia pelataan ympäri maailman noin 25 maassa. Suomessa futgolfia voi pelata muun muassa Porin Golfkerhon kentällä Kalaforniassa, jossa on kuusiväyläinen kenttä. Ensimmäiset futgolfin MM-kisat käytiin vuonna 2012 Budapestissä Unkarissa. Futgolf on viime vuosina kasvattanut suosiotaan monissa maissa, kuten esimerkiksi Suomessa.

## Lähteet

*
* Aamulehti 23.9.2014
# Lukupiiri

**Lukupiiri** on lukemista harrastavien ihmisten yhteisö. Lukupiirissä ryhmä ihmisiä kokoontuu säännöllisesti keskustelemaan etukäteen sovitusta kirjasta, jonka ryhmäläiset ovat lukeneet ennen tapaamista. Lukupiiri voi kokoontua esimerkiksi kirjastossa, ystävien kesken tai verkossa. Lukupiiriharrastuksen tausta on 1700-luvulla syntyneissä lukuseuroissa. Lukupiiritoiminta jatkui 1800-luvulla ja 1900-luvun alussa kirjallisissa salongeissa.

## Lähteet

## Kirjallisuutta

* Ahola, Suvi: *Lukupiirien aika. Yhteisöllistä lukemista suomalaisissa lukupiireissä*.  (Julkaisu pohjautuu tekijän Helsingin yliopistossa tekemään väitöstutkimukseen)  Helsinki:  Avain, 2013.  ISBN 978-951-692-958-6
* Matero, Johanna & Hapuli, Ritva & Koskivaara, Nina (toim.): *Lukupiirikirja*.  Helsinki:  BTJ, 2010.  ISBN 978-951-692-756-8
# Music hall

Oxford Music Hallin esiintymislava ja yleisöä pöydissään noin vuonna 1875.
**Music hall** on Englannissa 1800-luvun puolivälistä 1920-luvulle asti suosittu lavaviihteen muoto. Music halliksi kutsuttiin sellaisia varietee-esityksiä, joita järjestettiin suurissa konserttisaleissa ja jotka sisälsivät musiikkia ja komediaa. Esiintyjät esiintyivät lavalla ja yleisö istui pöytien ääressä virvokkeita nauttien.

Music hall -esityksessä nähtiin laulajia, koomikoita, tanssijoita ja näyttelijöitä, joskus myös jonglöörejä, akrobaatteja ja taikureita. Yhden illan show’ssa esiintyi kuudesta kahdeksaan esiintyjää. Esitykset olivat kansanomaisia, ja niissä kävi etenkin työväenluokkaisia miehiä.

Music hall -teatteri perustuu Englannin kaupunkimajatalojen *taproom concert* -viihteeseen, jota alettiin esittää vuoden 1751 alkoholilisenssilain jälkeen suurissa saleissa. Vuodesta 1843 alkaen alkoholijuomien käyttö ja tupakointi sallittiin music hall -teattereissa mutta kiellettiin tavallisissa teattereissa. Music hallin pioneeri oli Charles Morton, joka rakennutti vuonna 1852 Lontooseen Morton’s Canterbury Hall -teatterin.

Äänielokuvat alkoivat syrjäyttää music hallia 1920-luvulla, ja music hall -teatterit muutettiin elokuvateattereiksi. Toisen maailmansodan jälkeen Englannin sadoista music hall -teattereista oli jäljellä enää muutama.

## Katso myös

* Vaudeville

## Lähteet

## Aiheesta muualla

* Music Hall - aito lontoolainen huvitus, Helsingin Sanomat, 11.12.1938, nro 334, s. 35, Kansalliskirjaston digitaaliset aineistot
# Genovesen mafiaperhe

Järjestö on nimetty sitä johtaneen Vito Genovesen mukaan.
**Genovesen mafiaperhe** on yhdysvaltalainen rikollisperhe, yksi ”viidestä perheestä”, jotka hallitsevat New Yorkin järjestäytynyttä rikollisuutta osana Yhdysvaltain mafiaa. Genovese on Gambinon mafiaperheen ohella Yhdysvaltojen suurin ja vaikutusvaltaisin mafiaperhe, ja siihen kuuluu tiettävästi jopa 400 varsinaista jäsentä ja yli 3 000 liitännäisjäsentä. Genovesen perhe perustettiin 1890-luvulla, ja sen toimintaan kuuluvat murhat, uhkapelit, rahanpesu, kiristys, petokset ja lahjonta.

Genovesella on toimintaa New Yorkin lisäksi muun muassa New Jerseyn ja Floridan osavaltioissa sekä Las Vegasissa.

## Lähteet
# Filhelleenit

Luettelo Kreikan vapaussotaan osallistuneista filhelleeneistä Kansallisessa historiallisessa museossa Ateenassa.
**Filhelleenit** (kreik. filhellēn ’kreikkalaisten ystävä’) olivat eurooppalaisia ja pohjoisamerikkalaisia sivistyneistön edustajia, jotka tukivat kreikkalaisten vapaussotaa ja itsenäisyyttä 1820-luvulla. Filhelleenisen liikkeen keskuspaikkana oli Genève, ja se edusti vastareaktiota yleiseurooppalaiselle taantumukselle.

Filhelleenit olivat usein aristokraattisia, klassillisesti koulutettuja nuoria miehiä, jotka pitivät itseään antiikin sivistyksen puolustajina. Heidän vaikutuksensa Euroopan yleiseen mielipiteeseen oli suuri. Muutamat heistä, kuten lordi Byron, liittyivät kreikkalaisten vapaustaistelijoiden riveihin ja osallistuivat sotatoimiin. Rahallista tukea saatiin eri puolilta, huomattavassa määrin muun muassa Baijerin kuninkaalta Ludvig I:ltä. Ase kädessä Kreikan puolesta taistelleita lienee ollut noin 940.

Ensimmäinen filhelleenien järjestö perustettiin elokuussa 1821 vapaustaistelun alettua. Filhelleenien vaikutuksesta suurvaltojen Kreikan-politiikka muuttui suosiollisemmaksi.

## Tunnettuja filhelleenejä

* Lordi Byron
* Louis Dupré
* Johann Wolfgang von Goethe
* Wilhelm von Humboldt
* Friedrich Hölderlin
* Samuel Gridley Howe
* Victor Hugo
* August Myhrberg
* Wilhelm Müller
* Alfred de Musset
* Aleksandr Puškin
* Friedrich Schiller
* Albert Schott
* Percy Bysshe Shelley
* Friedrich Wilhelm von Thiersch
* Ludvig I

## Lähteet

## Kirjallisuutta

* Dakin, Douglas: *The Greek Struggle for Independence, 1821–1833*. Lontoo 1973.
* Ghervas, Stella: ”Le philhellénisme d’inspiration conservatrice en Europe et en Russie.” — *Peuples, États et nations dans le Sud-Est de l’Europe*. Ed. Anima, Bukarest 2004.
* Ghervas, Stella: ”Le philhellénisme russe: union d’amour ou d’intérêt?” — *Regards sur le philhellénisme*, Genève, Mission permanente de la Grèce auprès de l’ONU, 2008.
* Ghervas, Stella: *Réinventer la tradition. Alexandre Stourdza et l'Europe de la Sainte-Alliance*. Honoré Champion, Pariisi 2008. ISBN 978-2-7453-1669-1
* Hess, Gilbert — Agazzi, Elena — Décultot, Elisabeth (toim.): *Graecomania: Der europäische Philhellenismus.* Walter de Gruyter, Berliini 2008. ISBN 978-3-11-019469-2
* St. Clair, William: *That Greece Might Still be Free: The Philhellenes in the War of Independence*. Lontoo 1972.
* Noe, Alfred: *Der Philhellenismus in der westeuropäischen Literatur (1780–1830).* Amsterdam–Atlanta 1994.